stanford-oval/wikipedia huggingface dataset:
Eurovision laulukilpailu 2021
Tuotanto > Lopullinen skenaario

2. maaliskuuta 2021 vahvistettiin, että vuoden 2021 Euroviisujen lopullinen skenaario oli skenaario B. Tämä tarkoitti sitä, että suurin osa osallistujamaiden edustajista esiintyi livenä Rotterdamissa, mutta yleisömäärää oli rajoitettu. Euroviisuissa noudatettiin tarkasti turvaohjeita, kuten turvavälejä, ja paikan päällä olevia ja työskenteleviä ihmisiä testattiin usein koronaviruksen varalta. Maiden delegaatiot olivat normaalia pienempiä ja rajoitetumpia. Median edustajia oli myös rajattu määrä: 500 paikan päällä ja 1000 virtuaalisesti. 1. huhtikuuta 2021 vahvistettiin, että kilpailussa tulisi olemaan yleisö. Yleisön maksimimäärä oli 3500 ja jokaisen heistä tuli esittää negatiivinen koronavirustestin tulos.
Formaatti > Avajais- ja väliaikanumerot

Ensimmäisen semifinaalin avajaisnumerossa vuoden 2019 euroviisuvoittaja Duncan Laurence esitti kappaleen nimeltä "Feel Something". Tämän lisäksi laulaja Davina Michelle ja näyttelijä Thekla Reuten esittivät väliaikanumeron nimeltä "The Power of Water", joka keskittyi Alankomaiden vedenkäsittelyn historiaan.
Toisen semifinaalin avajaisnumerossa esiintyivät breakdance-tanssija Redouan Ait Chitt (Redo) ja laulaja-lauluntekijä Eefje de Visser. Väliaikanumeron esittivät balettitanssija Ahmad Joudeh sekä BMX-pyöräilijä Dez Maarsen. Esitykset olivat nimeltään "Forward Unlimited" ja "Close Encounter of a Special Kind".
Finaali aukesi lippuparaatilla, jossa esitettiin kaikki 26 finalistia. Lippuparaatia säesti 16-vuotiaan DJ:n Pieter Gabrielin tuottama musiikki. "Rock the Roof" -nimisen väliaikanumeron aikana kuusi entistä euroviisuvoittajaa: Lenny Kuhr (1969), Teach-In Getty Kaspersin kanssa (1975), Sandra Kim (1986), Helena Paparizou (2005), Lordi (2006) ja Måns Zelmerlöw (2015) esittivät voittokappaleensa useiden Rotterdamin rakennusten päältä. DJ Afrojack, laulaja Glennis Grace (Alankomaiden edustaja vuoden 2005 Euroviisuissa) ja Wulf yhdessä Alankomaiden Nuorten sinfoniaorkesterin kanssa esittivät väliaikanumeron nimeltä "Music Binds Us", joka oli kaksiosainen Euroviisuja varten sävelletty teos. Lopuksi Duncan Laurence esitteli voittokappaleensa "Arcade" sekä uuden singlensä nimeltä "Stars". Äänestyksen viimeisten sekuntien aikana esitettiin tanssisketsi nimeltä "The Human Countdown".
Formaatti > Esitykset

Varmistaakseen että kaikki artistit voisivat osallistua kilpailuun EBU ilmoitti 18. marraskuuta 2020, että jokaisen osallistujamaan televisioyhtiön tulisi kuvata oma esityksensä etukäteen. Etukäteen nauhoitettua esitystä voitaisiin käyttää siltä varalta, että jonkin maan edustaja ei pääsisi matkustamaan Rotterdamiin tai hänet määrättäisiin karanteeniin sinne saapuessaan. Nauhoitetut esitykset oli määrä kuvata studioissa reaaliajassa niin, ettei nauhoitusta tai lauluääntä muokattaisi. EBU julkaisi myös kuvaamisen ohjeet, jotta voitaisiin taata nauhoitusten reiluus ja rehellisyys.
Formaatti > Graafinen ilme

Vuoden 2020 Euroviisujen tunnuslause "Open Up" (suom. Avaudu) säilytettiin myös vuoden 2021 kilpailulle. Rotterdamin Euroviisujen uudistettu virallinen logo julkistettiin 4. joulukuuta 2020. Logo on abstrakti ja se on muodostettu yhdistäen kilpailun alkuperäisten 41 osallistujamaan (mukaan lukien Armenia ja Valko-Venäjä) lippujen värejä. Logo on saanut inspiraationsa maailmankartasta ja se kuvaa isäntäkaupunki Rotterdamin sijoittumista suhteessa osallistujamaiden pääkaupunkeihin. Eri värikaistaleella on eri maiden lipun värejä ja mitä pitempi värikaistale on, sitä kauempana pääkaupunki on Rotterdamista. Idea logon takana on se, että on aika katsoa eteenpäin ja kertoa tarina siitä mihin ollaan menossa. Se edustaa myös yhteenkuuluvuuden tunnetta ja yhteyksiä maiden välillä. Logon on laatinut CLEVER°FRANKE. MediaMonks ja NEP liittyivät myös suunnittelutiimiin lisäämään uuden järjestelmän, joka tekee logosta käyttökelpoisemman useammilla alustoilla.
Formaatti > Juontajat

18. syyskuuta 2020 EBU vahvisti, että vuoden 2020 kilpailulle suunnitellut juontajat jatkaisivat juontajina myös vuoden 2021 kilpailussa. Vuoden 2021 Eurovision laulukilpailun juonsivat siis Edsilia Rombley, Chantal Janzen, Jan Smit ja Nikkie de Jager (NikkieTutorials). Chantal Janzen on alankomaalainen näyttelijä ja televisiojuontaja. Jan Smit on laulaja ja Alankomaiden euroviisukommentaattori. Edsilia Rombley on juontaja ja laulaja, joka edusti Alankomaita Euroviisuissa vuosina 1998 ja 2007. Nikkie de Jager on alankomaalainen meikkitaiteilija ja tubettaja. Tämän lisäksi de Jager sekä Krista Siegfrids (Suomen vuoden 2013 euroviisuedustaja) toimivat kilpailun online-tuotannon juontajina. Koos van Plateringen, Hila Noorzai ja Samya Hafsaoui isännöivät kilpailun lehdistötilaisuuksia.
Formaatti > Kappaleet

Vuoden 2020 kilpailun peruuttamisen jälkeen EBU tutki mahdollisuutta sallia sen vuoden valittujen kappaleiden kilpailla vuonna 2021. Normaalisti tämä ei olisi mahdollista, sillä kilpailevat kappaleet eivät voi olla kaupallisesti saatavana ennen edellisen vuoden syyskuuta. EBU kävi asiasta keskustelua kansallisten yleisradioyhtiöiden kanssa ja he päättivät etteivät vuoden 2020 kappaleet voi kilpailla vuoden 2021 kilpailussa.
Formaatti > Lavan design

Vuoden 2021 kilpailun päivämäärien ilmoittamisen yhteydessä kerrottiin myös, että vuoden 2020 lavan design tultaisiin säilyttämään vuodelle 2021. Lavan design on saanut inspiraationsa sloganista "Open Up" (suom. Avaudu) sekä Alankomaiden tyypillisestä alankomaisemasta. Lavan on suunnitellut Florian Wieder, joka on myös suunnitellut lavat vuosina 2011, 2012, 2015 ja 2017-2019. Toisin kuin vuoden 2019 kisassa, vuonna 2021 green room sijaitsi lavan yhteydessä.
Formaatti > Semifinaaleihin jako

17. marraskuuta 2020 EBU vahvisti, ettei vuoden 2021 kilpailun semifinaaleihin jakoa järjestetä. Sen sijaan maat jaettiin suoraan samoihin semifinaaleihin, joissa niiden oli tarkoitus esiintyä vuoden 2020 kilpailussa. EBU päätti myös pitää isäntämaa Alankomaille arvotun esiintymisnumeron 23.
Alun perin vuoden 2020 kilpailussa käytetyt ryhmät olivat seuraavanlaiset:
| Ryhmä 1 | Ryhmä 2 | Ryhmä 3 | Ryhmä 4 | Ryhmä 5 |
| --- | --- | --- | --- | --- |
|   Albania   Itävalta   Kroatia   Pohjois-Makedonia   Serbia   Slovenia   Sveitsi |   Australia   Islanti   Norja   Ruotsi   Suomi   Tanska   Viro |   Armenia   Azerbaidžan   Georgia   Moldova   Ukraina   Valko-Venäjä   Venäjä |   Bulgaria   Kreikka   Kypros   Malta   Portugali   Romania   San Marino |   Belgia   Irlanti   Israel   Latvia   Liettua   Puola   Tšekki |
Formaatti > Taustalaulu

18. kesäkuuta 2020 EBU ilmoitti, että yhden vuoden ajan taustalaulu saisi tulla nauhalta. Nauhoitetun taustalaulun käyttö oli täysin vapaaehtoista ja yleisradioyhtiöt saivat itse päättää haluavatko he käyttää sitä vai eivät. Päävokalistin täytyi kuitenkin silti esittää melodia livenä.
Palaavat artistit

Vuoden 2020 kilpailun peruuttamisen jälkeen 26 maata oli valinnut saman artistinsa myös vuodelle 2021. Nämä maat olivat: Alankomaat, Australia, Azerbaidžan, Belgia, Bulgaria, Espanja, Georgia, Irlanti, Islanti, Iso-Britannia, Israel, Itävalta, Kreikka, Latvia, Liettua, Malta, Moldova, Pohjois-Makedonia, Romania, San Marino, Serbia, Slovenia, Sveitsi, Tšekki, Ukraina ja Viro.
Seuraavat artistit olivat osallistuneet Euroviisuihin aiemmin:
Moldova – Natalia Gordienko edusti Moldovaa aiemmin vuonna 2006 Ateenassa yhdessä Arseniumin kanssa. Heidän kilpailukappaleensa oli nimeltään ”Loca”.
San Marino – Senhit edusti San Marinoa aiemmin vuonna 2011 Düsseldorfissa kappaleellaan ”Stand By”. Tuolloin hän käytti taiteilijanimenään lyhennettyä versiota Senit.
Serbia – Hurricane-yhtyeen jäsen Sanja Vučić ZAA edusti Serbiaa vuonna 2016 Tukholmassa kappaleella ”Goodbye (Shelter)”.
Palaavat artistit > Aikaisemmin Euroviisuissa mukana olleet

Itävalta – Vincent Bueno oli taustalaulajana Itävallan esityksessä vuoden 2017 Euroviisuissa. Tuolloin Itävaltaa edusti Nathan Trent kappaleella ”Running On Air”.
Kreikka – Stefania edusti Alankomaita osana Kisses -yhtyettä vuoden 2016 Lasten Euroviisuissa Vallettassa kappaleella ”Kisses & Dancin”.
Malta – Destiny voitti vuoden 2015 Lasten Euroviisut Sofiassa kappaleella ”Not My Soul”. Hän toimi myös taustalaulajana Maltan esityksessä vuoden 2019 Euroviisuissa. Tuolloin Maltaa edusti Michela kappaleella ”Chameleon”.
Pohjois-Makedonia – Vasil toimi taustalaulajana Pohjois-Makedonian esityksessä vuoden 2019 Euroviisuissa. Tuolloin Pohjois-Makedoniaa edusti Tamara Todevska kappaleella ”Proud”.
Serbia – Hurricane-yhtyeen jäsen Ksenija Knežević toimi taustalaulajana Montenegron esityksessä vuoden 2015 Euroviisuissa. Tuolloin Montenegroa edusti Knez kappaleella ”Adio”.
Osallistujamaat

Vuoden 2021 kilpailuun osallistui yhteensä 39 maata.
Osallistujamaat > 1. semifinaali

Alankomaat, Italia ja Saksa äänestivät tässä semifinaalissa. Jatkoon päässeet on lihavoitu.
| 1>  semifinaalin äänestystulokset.Sija.Sija | 1>  semifinaalin äänestystulokset.Tuomaristoäänet.Maa | 1>  semifinaalin äänestystulokset.Tuomaristoäänet.Pisteet | 1>  semifinaalin äänestystulokset.Yleisöäänet.Maa | 1>  semifinaalin äänestystulokset.Yleisöäänet.Pisteet |
| --- | --- | --- | --- | --- |
| 1. |  Malta | 174 |  Ukraina | 164 |
| 2. |  Venäjä | 117 |  Malta | 151 |
| 3. |  Ukraina | 103 |  Liettua | 137 |
| 4. |  Israel | 99 |  Venäjä | 108 |
| 5. |  Kypros | 92 |  Israel | 93 |
| 6. |  Ruotsi | 91 |  Azerbaidžan | 91 |
| 7. |  Belgia | 70 |  Kypros | 78 |
| 8. |  Liettua | 66 |  Norja | 77 |
| 9. |  Romania | 58 |  Kroatia | 53 |
| 10. |  Kroatia | 57 |  Ruotsi | 51 |
| 11. |  Azerbaidžan | 47 |  Belgia | 47 |
| 12. |  Norja | 38 |  Romania | 27 |
| 13. |  Slovenia | 36 |  Pohjois-Makedonia | 11 |
| 14. |  Australia | 26 |  Slovenia | 8 |
| 15. |  Irlanti | 16 |  Irlanti | 4 |
| 16. |  Pohjois-Makedonia | 12 |  Australia | 2 |
| Nro | Maa | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- |
| 01 |  Liettua | The Roop | ”Discoteque” | ”Diskoteekki” | 4 | 203 |
| 02 |  Slovenia | Ana Soklič | ”Amen” | ”Aamen” | 13 | 44 |
| 03 |  Venäjä | Maniža | ”Russian Woman” | ”Venäläinen nainen” | 3 | 225 |
| 04 |  Ruotsi | Tusse | ”Voices” | ”Äänet” | 7 | 142 |
| 05 |  Australia | Montaigne | ”Technicolour” | ”Monivärinen” | 14 | 28 |
| 06 |  Pohjois-Makedonia | Vasil | ”Here I Stand” | ”Tässä seison” | 15 | 23 |
| 07 |  Irlanti | Lesley Roy | ”Maps” | ”Kartat” | 16 | 20 |
| 08 |  Kypros | Elena Tsagrinou | ”El diablo” | ”Paholainen” | 6 | 170 |
| 09 |  Norja | TIX | ”Fallen Angel” | ”Langennut enkeli” | 10 | 115 |
| 10 |  Kroatia | Albina | ”Tick-Tock” | ”Tik-tak” | 11 | 110 |
| 11 |  Belgia | Hooverphonic | ”The Wrong Place” | ”Väärä paikka” | 9 | 117 |
| 12 |  Israel | Eden Alene | ”Set Me Free” | ”Vapauta minut” | 5 | 192 |
| 13 |  Romania | Roxen | ”Amnesia” | ”Muistinmenetys” | 12 | 85 |
| 14 |  Azerbaidžan | Efendi | ”Mata Hari” | – | 8 | 138 |
| 15 |  Ukraina | Go_A | ”Šum” (Шум) | ”Melu” | 2 | 267 |
| 16 |  Malta | Destiny | ”Je me casse” | ”Lähden pois” | 1 | 325 |
Osallistujamaat > 2. semifinaali

Espanja, Iso-Britannia ja Ranska äänestivät tässä semifinaalissa. Jatkoon päässeet on lihavoitu.
| 2>  semifinaalin äänestystulokset.Sija.Sija | 2>  semifinaalin äänestystulokset.Tuomaristoäänet.Maa | 2>  semifinaalin äänestystulokset.Tuomaristoäänet.Pisteet | 2>  semifinaalin äänestystulokset.Yleisöäänet.Maa | 2>  semifinaalin äänestystulokset.Yleisöäänet.Pisteet |
| --- | --- | --- | --- | --- |
| 1. |  Sveitsi | 156 |  Suomi | 150 |
| 2. |  Bulgaria | 149 |  Islanti | 148 |
| 3. |  Islanti | 140 |  Sveitsi | 135 |
| 4. |  Portugali | 128 |  Moldova | 123 |
| 5. |  Kreikka | 104 |  Portugali | 111 |
| 6. |  Suomi | 84 |  Bulgaria | 101 |
| 7. |  San Marino | 76 |  Tanska | 80 |
| 8. |  Albania | 74 |  Kreikka | 80 |
| 9. |  Serbia | 56 |  Serbia | 68 |
| 10. |  Moldova | 56 |  San Marino | 42 |
| 11. |  Itävalta | 53 |  Albania | 38 |
| 12. |  Viro | 29 |  Viro | 29 |
| 13. |  Tšekki | 23 |  Puola | 17 |
| 14. |  Puola | 18 |  Georgia | 15 |
| 15. |  Tanska | 9 |  Itävalta | 13 |
| 16. |  Latvia | 4 |  Latvia | 10 |
| 17. |  Georgia | 1 |  Tšekki | 0 |
| Nro | Maa | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- |
| 01 |  San Marino | Senhit feat. Flo Rida | ”Adrenalina” | ”Adrenaliini” | 9 | 118 |
| 02 |  Viro | Uku Suviste | ”The Lucky One” | ”Se onnekas” | 13 | 58 |
| 03 |  Tšekki | Benny Cristo | ”Omaga” | ”Herrajumala” | 15 | 23 |
| 04 |  Kreikka | Stefania | ”Last Dance” | ”Viimeinen tanssi” | 6 | 184 |
| 05 |  Itävalta | Vincent Bueno | ”Amen” | ”Aamen” | 12 | 66 |
| 06 |  Puola | Rafał | ”The Ride” | ”Ajelu” | 14 | 35 |
| 07 |  Moldova | Natalia Gordienko | ”Sugar” | ”Sokeri” | 7 | 179 |
| 08 |  Islanti | Daði & Gagnamagnið | ”10 Years” | ”10 vuotta” | 2 | 288 |
| 09 |  Serbia | Hurricane | ”Loco Loco” | ”Hullu hullu” | 8 | 124 |
| 10 |  Georgia | Tornike Kipiani | ”You” | ”Sinä” | 16 | 16 |
| 11 |  Albania | Anxhela Peristeri | ”Karma” | "Kohtalo" | 10 | 112 |
| 12 |  Portugali | The Black Mamba | ”Love Is on My Side” | ”Rakkaus on puolellani” | 4 | 239 |
| 13 |  Bulgaria | Victoria | ”Growing Up Is Getting Old” | ”Kasvaminen on vanhenemista” | 3 | 250 |
| 14 |  Suomi | Blind Channel | ”Dark Side” | ”Pimeä puoli” | 5 | 234 |
| 15 |  Latvia | Samanta Tīna | ”The Moon Is Rising” | ”Kuu on nousemassa” | 17 | 14 |
| 16 |  Sveitsi | Gjon’s Tears | ”Tout l’univers” | ”Koko maailmankaikkeus” | 1 | 291 |
| 17 |  Tanska | Fyr & Flamme | ”Øve os på hinanden” | ”Harjoitellaan keskenämme” | 11 | 89 |
Välikohtaukset > Valko-Venäjän osallistuminen

Valko-Venäjän televisioyhtiö BTRC ilmoitti, että maan edustajaksi oli valittu Galasy ZMesta kappaleella Ja nautšu tebja (I'll Teach You) (suom. Opetan sinua). EBU kuitenkin katsoi, että kappale oli sääntöjen vastainen sen poliittisen sanoman vuoksi. Yhtyeelle annettiin mahdollisuus muuttaa kappaleen sanoja tai lähettää uusi kappale. Yhtye lähetti uuden kappaleen ja EBU totesi myös sen olevan sääntöjen vastainen. 26. maaliskuuta 2021 EBU ilmoitti diskanneensa maan kilpailusta. Valko-Venäjän oli tarkoitus kilpailla ensimmäisen semifinaalin ensimmäisellä puoliskolla.
Välikohtaukset > Koronavirustartunnat

Ennen avajaisseremoniaa ilmoitettiin yhdellä Puolan ja yhdellä Islannin delegaation jäsenellä olleen positiivinen koronavirustesti. Tämän seurauksena nämä delegaatiot olivat poissa tapahtumasta, koska heidät asetettiin kilpailun terveys- ja turvallisuusprotokollien mukaisesti karanteeniin. Myöhemmin vahvistettiin, että yksi islantilaisen Daði & Gagnamagnið -yhtyeen jäsen oli saanut positiivisen tuloksen, minkä seurauksena ryhmä vetäytyi live-esityksistä. Maa kilpaili Ahoy-areenalla kuvatulla harjoitusversiollaan. Puolan delegaation jäsenet vapautettiin myöhemmin karanteenista.
20. toukokuuta 2021 EBU vahvisti, että Duncan Laurence oli saanut positiivisen koronavirustuloksen eikä näin ollen esiintynyt livenä finaalissa. Hänen oli määrä esittää uuden singlensä "Stars" ja voittokappaleensa "Arcade" väliaikanumerona ja toimia Alankomaiden raadin pisteidenantajana; jälkimmäisen roolin hoiti Romy Monteiro. Ennakkotallennetut videot hänen väliaikanumeronsa lähetettiin sen sijaan finaalin aikana.
Raatien pisteidenantajat

Israel – Lucy Ayoub (Yksi vuoden 2019 Euroviisujen juontajista)
Puola – Ida Nowakowska-Herndon (Yksi vuosien 2019 ja 2020 lasten Euroviisujen juontajista)
San Marino – Monica Fabbri
Albania – Andri Xhahu
Malta – Stephanie Spiteri
Viro – Sissi Nylia Benita
Pohjois-Makedonia – Vane Markoski
Azerbaidžan – Ell & Nikki (Vuoden 2011 Euroviisujen voittajat)
Norja – Silje Skjemstad Cruz
Espanja – Nieves Álvarez
Itävalta – Philipp Hansa
Iso-Britannia – Amanda Holden
Italia – Carolina Di Domenico
Slovenia – Lorella Flego
Kreikka – Manolis Gkinis
Latvia – Aminata Savadogo (Latvian euroviisuedustaja vuonna 2015)
Irlanti – Ryan O'Shaughnessy (Irlannin euroviisuedustaja vuonna 2018)
Moldova – Sergei Stepanov (Epic Sax Guy) (Moldovan euroviisuedustaja vuosina 2010 ja 2017 osana SunStroke Project -yhtyettä)
Serbia – Dragana Kosjerina
Bulgaria – Joanna Dragneva (Bulgarian euroviisuedustaja vuonna 2008 osana Deep Zone Project -yhtyettä)
Kypros – Loukas Hamatsos
Belgia – Danira Boukhriss
Australia – Joel Creasey
Saksa – Barbara Schöneberger
Suomi – Katri Norrlin
Portugali – Elisa Silva (Portugalin valitsema edustaja peruttuun vuoden 2020 Euroviisuihin)
Ukraina – Tayanna
Islanti – Hannes Óli Ágústsson
Romania – Cătălina Ponor
Kroatia – Ivan Dorian Molnar
Tšekki – Taťána Kuchařová
Georgia – Oto Nemsadze (Georgian euroviisuedustaja vuonna 2019)
Liettua – Andrius Mamontovas (Liettuan euroviisuedustaja vuonna 2006 osana LT United -yhtyettä)
Tanska – Tina Müller
Venäjä – Polina Gagarina (Venäjän euroviisuedustaja vuonna 2015)
Ranska – Carla Lazzari (Ranskan edustaja vuoden 2019 lasten Euroviisuissa)
Ruotsi – Carola Häggkvist (Ruotsin euroviisuedustaja vuosina 1983 ja 2006; vuoden 1991 Euroviisujen voittaja)
Sveitsi – Angélique Beldner
Alankomaat – Romy Monteiro
Suomen lähetykset ja kommentaattorit

1. semifinaali Yle TV1 (Radiossa: Yle Radio Suomi) 18. toukokuuta 2021 klo 22.00
2. semifinaali Yle TV1 (Radiossa: Yle Radio Suomi) 20. toukokuuta 2021 klo 22.00
Finaali Yle TV1 (Radiossa: Yle Radio Suomi) 22. toukokuuta 2021 klo 22.00
Suomenkielisenä kommentaattorina toimi Mikko Silvennoinen. Ruotsiksi kommentoivat Eva Frantz sekä Johan Lindroos ja venäjäksi kommentoi Levan Tvaltvadze. Radiolähetyksen kommentaattoreina toimivat Sanna Pirkkalainen ja Toni Laaksonen.
Toinen semifinaali keräsi Suomessa keskimäärin 651 000 ja finaali 1 388 000 televisionkatselijaa.
Aiheesta muualla

Eurovision laulukilpailu 2021 Internet Movie Databasessa (englanniksi)
Eurovision laulukilpailu
Maat
| --- | --- |
Aktiiviset:  Alankomaat · Albania · Armenia · Australia · Azerbaidžan · Belgia · Espanja · Georgia · Irlanti · Islanti · Israel · Italia · Itävalta · Kreikka · Kroatia · Kypros · Latvia · Liettua · Luxemburg · Malta · Moldova · Montenegro · Norja · Portugali · Puola · Ranska · Ruotsi · Saksa · San Marino · Serbia · Slovenia · Suomi · Sveitsi · Tanska · Tšekki · Ukraina · Viro · Yhdistynyt kuningaskunta
Epäaktiiviset:  Andorra · Bosnia ja Hertsegovina · Bulgaria · Marokko · Monaco · Pohjois-Makedonia · Romania · Slovakia · Turkki · Unkari · Valko-Venäjä · Venäjä
Entiset:  Jugoslavia · Serbia ja Montenegro
Epäonnistuneet yritykset:  Kazakstan · Kosovo · Libanon  · Liechtenstein · Neuvostoliitto · Qatar · Tunisia
Kilpailut vuosittain
| --- | --- |
1950-luku:  1956 · 1957 · 1958 · 1959
1960-luku:  1960 · 1961 · 1962 · 1963 · 1964 · 1965 · 1966 · 1967 · 1968 · 1969
1970-luku:  1970 · 1971 · 1972 · 1973 · 1974 · 1975 · 1976 · 1977 · 1978 · 1979
1980-luku:  1980 · 1981 · 1982 · 1983 · 1984 · 1985 · 1986 · 1987 · 1988 · 1989
1990-luku:  1990 · 1991 · 1992 · 1993 · 1994 · 1995 · 1996 · 1997 · 1998 · 1999
2000-luku:  2000 · 2001 · 2002 · 2003 · 2004 · 2005 · 2006 · 2007 · 2008 · 2009
2010-luku:  2010 · 2011 · 2012 · 2013 · 2014 · 2015 · 2016 · 2017 · 2018 · 2019
2020-luku:  2020 · 2021 · 2022 · 2023 · 2024 · 2025
Yliviivattu vuosiluku tarkoittaa, että kilpailua ei järjestetty kyseisenä vuonna.
Isäntäkaupungit
| --- | --- |
1950–:  Lugano · Frankfurt · Hilversum · Cannes
1960–:  Lontoo · Cannes · Luxemburg · Lontoo · Kööpenhamina · Napoli · Luxemburg · Wien · Lontoo · Madrid
1970–:  Amsterdam · Dublin · Edinburgh · Luxemburg · Brighton · Tukholma · Haag · Lontoo · Pariisi · Jerusalem
1980–:  Haag · Dublin · Harrogate · München · Luxemburg · Göteborg · Bergen · Bryssel · Dublin · Lausanne
1990–:  Zagreb · Rooma · Malmö · Millstreet · Dublin · Dublin · Oslo · Dublin · Birmingham · Jerusalem
2000–:  Tukholma · Kööpenhamina · Tallinna · Riika · Istanbul · Kiova · Ateena · Helsinki ·  Belgrad · Moskova
2010–:  Oslo · Düsseldorf · Baku · Malmö · Kööpenhamina · Wien · Tukholma · Kiova · Lissabon · Tel Aviv
2020–:  Rotterdam · Rotterdam · Torino · Liverpool · Malmö · Basel
Yliviivattu kaupunki tarkoittaa, että kilpailua ei järjestetty kyseisenä vuonna.
Kilpailun pitopaikka Ahoy Rotterdam.
Vuoden 2021 Euroviisujen logon selitys
Kolme neljästä kilpailun juontajasta: Chantal Janzen, Jan Smit ja Edsilia Rombley
Kilpailun lava ja green room
Ensimmäisessä semifinaalissa kilpailevat maat   Automaattisesti finaaliin pääsevät maat, jotka äänestävät ensimmäisessä semifinaalissa   Toisessa semifinaalissa kilpailevat maat   Automaattisesti finaaliin pääsevät maat, jotka äänestävät toisessa semifinaalissa
Geórgios Valakákis

Geórgios Valakákis (kreik. Γεώργιος Βαλακάκης) oli kreikkalainen miekkailija, joka osallistui vuoden 1896 kesäolympialaisissa florettiturnaukseen. Valakákiksen hävittyä turnauksessa kaikki kolme otteluansa, hän sijoittui viimeiseksi omassa karsintaryhmässään. Hänen karsintaryhmässään oli yhteensä neljä miekkailijaa. Koko turnauksessa hän sijoittui jaetulle viimeiselle sijalle, eli seitsemänneksi.
Georgi Pfeiffer

| Georgi Pfeiffer |
| --- | --- |

Henkilötiedot
Syntynyt: 23. joulukuuta 1872 Sokirintsi, Pryluka, Venäjän keisarikunta
Kuollut: 10. lokakuuta 1946 Kiova, Ukraina
Kansalaisuus:  Ukrainalainen
Koulutus ja ura
Tutkinnot:  Kiovan yliopisto
Tutkimusalue:  Matematiikka
Tunnetut työt:  Työ osittaisdifferentiaaliyhtälöiden parissa
Georgi Vasilovitš Pfeiffer (ukr. Георгій Васильович Пфейффер, Heorhij Vasiljovytš Pfeiffer, 23. joulukuuta 1872 – 10. lokakuuta 1946) oli ukrainalainen matemaatikko. Hänen tärkeimmät työt kohdistuvat osittaisdifferentiaaliyhtälöihin.
Pfeiffer syntyi Sokirintsissa, Ukrainassa. Hän opiskeli Kiovan yliopistossa, josta hän valmistui vuonna 1896. Kolme vuotta myöhemmin hän sai viran Kiovan ammattikorkeakoulusta, jossa hän opetti vuoteen 1909 asti. Vuonna 1900 hän sai viran myös Kiovan yliopistosta, jossa hän opetti aina kuolemaansa asti.
Pfeiffer valittiin vuonna 1920 Ukrainan tiedeakatemian jäseneksi. Tiedeakatemiassa hän oli Puhtaan matematiikan laitoksen (engl. Commission on Pure Mathematics) johtaja. Hän osallistui myös tiedeakatemian matematiikan laitoksen toimintaan Kiovassa kahteen otteeseen. Ensin vuosina 1934–1941 ja uudelleen vuosina 1944–1946. Ajanjakojen välillä olevana kolmen vuoden aikana Pfeiffer oli matematiikan ja fysiikan laitoksen professorina Ufassa, Baškortostanissa.
Friedrich von Esmarch

Friedrich von Esmarch
Friedrich von Esmarch (1823–1908) oli saksalainen lääkäri. Hän keksi muun muassa keinotekoisen verettömyyden, joka aikaansaadaan siten, että kumisiteellä (ns. Esmarchin siteellä) keskeytetään verenkierto leikkauksen ajaksi, ajetaan raajasta veri pois, jolloin raajaan voidaan tehdä suuriakin kirurgisia operaatioita ilman lainkaan verenhukkaa Hän osallistui lääkärinä sotiin, muun muassa vuonna 1848 Tanskan sotaan. Sen jälkeen hän toimi vuodesta 1854 Kielissä kirurgisen osaston johtajana ja vuodesta 1857 kirurgian professorina. Vuonna 1866 hänelle uskottiin Berliinin sairashuoneiden kirurgisen toiminnan ylivalvonta, ja vuonna 1870 hänet nimitettiin Saksan armeijanselvennä Hän oli mukana myös samarialaisopetuksenselvennä järjestämisessä Saksassa. Useimmat von Esmarchin julkaisut koskevat sotakirurgiaa.
Aiheesta muualla

Kuvia tai muita tiedostoja aiheesta Friedrich von Esmarch Wikimedia Commonsissa